Gilberto Gil

Gilberto Passos Gil Moreira (lahir 26 Jun 1942) ialah penyanyi, pemain gitar, dan penulis lagu, serta juga Menteri Kebudayaan Brazil terkini. Beliau terkenal untuk rakaman-rakaman tropikalismonya pada akhir dekad 1960-an, termasuk "Roda", "Lunik 9", dan "Domingo No Parque".  Elis Regina merakamkan banyak lagunya.

Biografi ringkas
Gil memulakan kerjayanya sebagai seorang ahli muzik bossa nova tetapi tidak lama kemudian, menulis lagu-lagu yang membayangkan tumpuan baru terhadap kesedaran politik serta aktivisme sosial, bersama-sama rakan penyanyinya, Caetano Veloso. Pada dekad 1970-an, Gil menambahkan unsur-unsur baru muzik Afrika dan Amerika Utara kepada tawarannya yang sudah banyak, dan meneruskan penerbitan album-albumnya yang termasuk Realce dan Refazenda.  João Gilberto merakamkan lagu "Eu Vim Da Bahia"  ("Aku berasal dari Bahia") untuk LP klasiknya, João Gilberto.  

Pada tahun 1969, Gil dan Veloso ditangkap oleh kerajaan tentera Brazil kerana kegiatan-kegiatan anti-kerajaan mereka. Ketika dibebaskan, kedua-dua mereka dibuang negeri, dan pasangan itu berpindah ke London. Gil mula bermain dengan kumpulan-kumpulan seperti  Yes, Pink Floyd, dan Pancaragam Incredible String semasa meneruskan kerjaya solonya. Pada dekad 1970-an, beliau membuat lawatan nyanyian di Amerika Syarikat dan merakamkan sebuah album bahasa Inggeris. Gil bekerjasama dengan Jimmy Cliff dan pada tahun 1980, menerbitkan versi kulit "Tiada Wanita, Tiada Tangisan" ("No Woman, No Cry") (Bob Marley & Wailers) yang mencapai kejayaan cemerlang ketika menjadi kegemaran ramai. Dengan itu, beliau juga memperkenalkan muzik reggae ke Brazil.

Gil meneruskan perakaman dan persembahannya, serta melibatkan diri dalam berbagai-bagai perjuangan sosial. Beliau kemudian dipilih untuk jawatan awam di Salvador, tempat asalnya, pada awal dekad 1990-an.  Tropicália 2, albumnya bersama-sama Caetano Veloso pada tahun 1993, menonjolkan kulit lagu Jimi Hendrix, "Tunggu Sehingga Besok" ("Wait Until Tomorrow") yang telah dianggap sebagai salah satu usahanya yang terbaik sejak akhir dekad 1960-an.

Apabila Lula da Silva menjadi presiden Brazil pada Januari 2003, Gil dipilih sebagai Menteri Kebudayaan Brazil yang baru. Semasa merupakan menteri, Gil menerbitkan lagu-lagunya, Refazenda, Rebento, Refavela, dan Oslodum di bawah lesen pensampelan  Creative Commons.

Pada Mei 2005, Gil dianugerahi dengan Hadiah Muzik Polar di Stockholm, Sweden dan dengan itu, merupakan penerima Amerika Latin yang pertama untuk anugerah tahunan tersebut. Anugerah itu diberinya oleh raja Sweden. Gil juga mempersembahkan empat buah lagu konsert luar pada hari sebelum persembahan anugerah, dan semula lagi pada hari persembahan dengan hanya dua buah lagu yang diiringi oleh Jimmy Cliff.

Pada September 2005, Gil dianugerahkan Légion d'honneur daripada Kerajaan Perancis berbetulan dengan perayaan Année du Brésil en France (Tahun Brazil di Perancis).

Pada tahun 2006, Gil menyokong pembaharuan dasar drug yang memperlakukan kegunaan drug sebagai suatu kebimbangan kesihatan awam dan bukannya keadilan jenayah.

Anak perempuannya, Preta Gil, juga menjadi ahli muzik.

Diskografi
1967: Louvação
1968: Gilberto Gil (Frevo Rasgado) 
1969: Gilberto Gil (Cérebro Eletrônico) 
1971: Gilberto Gil (Nega) 
1972: Barra 69: Caetano E Gil Ao Vivo Na Bahia 
1972: Expresso 2222 
1974: Gilberto Gil Ao Vivo
1975: Refazenda 
1977: Refavela 
1978: Gilberto Gil Ao Vivo Em Montreux 
1978: Refestança 
1979: Nightingale 
1979: Realce 
1981: Brasil 
1981: Luar (A Gente Precisa Ver o Luar) 
1981: Um Banda Um 
1983: Extra [WEA Latina] 
1984: Quilombo (Trilha Sonora) 
1984: Raça Humana 
1985: Dia Dorim Noite Neon 
1987: Gilberto Gil Em Concerto 
1987: Soy Loco Por Ti America 
1987: Trem Para As Estrelas (Trilha Sonora) 
1988: Ao Vivo Em Tóquio (Siaran langsung di Tokyo) 
1989: O Eterno Deus Mu Dança 
1991: Parabolic 
1994: Acoustic 
1995: Esoterico: Siaran langsung di Amerika Syarikat 1994 
1995: Oriente: Siaran langsung di Tokyo 
1996: Em Concerto 
1996: Luar 
1997: Indigo Blue 
1997: Quanta 
1998: Ao Vivo Em Tóquio (Siaran langsung di Tokyo) [Braziloid] 
1998: Copacabana Mon Amour 
1998: O Sol de Oslo 
1998: O Viramundo (Ao Vivo) 
1998: Quanta Siaran Langsung 
2000: Me, You, Them [Brazil] 
2001: Milton and Gil 
2001: São João Vivo 
2002: Kaya N'Gan Daya 
2002: Quanta Live [Brazil] 
2002: Z: 300 Anos de Zumbi 
2004: Eletrácustico 
2005: Ao Vivo 
2005: As Canções de Eu Tu Eles 
2005: Soul of Brazil 
2006: Gil Luminoso 
2006: Rhythms of Bahia
2008: Banda Larga Cordel
2009: BandaDois - Ao Vivo
2010: Fé na festa

Pautan luar
Laman web rasmi Gilberto Gil
Vitae kurikulum
Laman web Rekod Wrasse
Gilberto Gil
Majalah Wired - Kami Berikrar untuk Taat Setia kepada Burung Penguin

Gil